Ralph Townsend (skiløper)

Ralph Joseph Townsend, Jr. (født 28. desember 1921 i Lebanon, New Hampshire, død 27. mai 1988 i Williamstown, MassachusettsSports Reference: Ralph Townsend, Jr.  (olympiaresultater, besøkt 19. juli 2016)) var en amerikansk skiløper, mest kjent som kombinertløper og langrennsløper.

Sammen med blant andre sine brødre Paul, Harold og Richard var han fra tidlige ungdomsår en lovende skiløper. I 1940 begynte han å studere ved University of New Hampshire.Ski: Williams' tough and tiny Townsend (s. 124, vol. 39, no. 2, October 1974, digitalisert av Google Books) Senere under 2. verdenskrig tjenestegjorde han i 87. bergregiment i 10. bergdivisjon. 3. mars 1945 ble han alvorlig skadet i ryggen og skuldrene av en maskingeværsalve ved Cimon della Piella i Italia. Han ble liggende på sykehus i åtte måneder, og legene mente at han neppe ville kunne fortsette som skiløper.UNH Today: UNH Skier Awarded Purple Heart (14. februar 2013, besøkt 19. juli 2016) Som skadet militær ble han tildelt utmerkelsen Purple Heart.

Townsend trosset legenes spådommer og tok opp igjen idrettskarrieren etter at han var blitt frisk av krigsskaden. Han ble Øst-USA-mester i slalåm og alpin kombinasjon i 1947. Samme år ble han nasjonal mester i kombinert, og ble igjen kombinertmester i 1949. I OL i St. Moritz i 1948 ble han nummer 33 av 38 fullførende deltakere i kombinert og nummer 74 av 83 fullførende deltakere på 18 km langrenn. I VM i Lake Placid i 1950 fikk han 23.-plass i kombinertTodor Krastev: Resultater kombinert VM 1950 (besøkt 19. juli 2016) og var på USAs lag som ble nummer 5 på 4 x 10 km stafett.Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 66, digitalisert av Nasjonalbiblioteket)

Ralph Townsend ble uteksaminert fra University of New Hampshire i 1950. Samme år ble han ansatt som assisterende professor i kroppsøving og skitrener ved Williams College i Williamstown, Massachusetts. Han ble tatt opp i US National Ski Hall of Fame i 1975.U.S. Ski and Snowboard Hall of Fame and Museum: Ralph Townsend (besøkt 19. juli 2016)

 Referanser 

 Eksterne lenker 


Kategori:Kombinertløpere fra USA
Kategori:Langrennsløpere fra USA
Kategori:Trenere fra USA
Kategori:Deltakere for USA under Vinter-OL 1948
Kategori:Langrennsløpere under Vinter-OL 1948
Kategori:Kombinertløpere under Vinter-OL 1948
Kategori:Personer fra Grafton County i New Hampshire
Kategori:Fødsler i 1921
Kategori:Dødsfall i 1988
Kategori:Deltakere for USA under Ski-VM 1950